  Майя Бывальцева Пиналъёслы но егитъёслы элькун лыдӟетъюрт вань мылкыд карисьёсты «Удмурт литератураысь классикъёс — Кузебай Герд но Ашальчи Оки» интернет-викторинае пыриськыны ӧте. Визьсынан ужъюртлэн нимлыко сайтаз ӟуч кылын мынэ. Со сярысь ивортодэтъя «Удмуртия» агентстволы вераз лыдӟетъюртысь шаертодон но йӧскалык литературая ёзэтлэн кивалтӥсезлэсь ужзэ быдэсъясь Марина Пахомова. Викторина 1-тӥ толшорысен 15-тӥ южтолэзёзь мыноз. Отын (юанъёсын блокъёс — ред.) 12+ но 16+ гожтэмын положениын, <...> 16+ со 16-ысен 30 аресозь Марина ПахомоваЮанъёсты дасяз лыдӟетъюртлэн шаертодон но йӧскалык литературая ёзэтысьтыз ӧнерчи Антон Огальцев. Со ик бырйиз книгаосты, кудъёссэ лыдӟыса шонер валэктонъёс сётыны луоз. Марина Пахомовалэн верамезъя, лыдӟетъюрт тросгес пиналъёслэсь но егитъёслэсь литератураен тунсыкъяськон мылкыдзэс пӧртэм амалъёсын ӝутыны тырше, интернет-викторина — одӥгез соос пӧлысь. Нош шаертодон ӧрез бырйимы, соос ӟуч книгаосты гинэ медаз лыдӟе, асьме удмурт гожъясьёсты но мед тодозы шуыса Марина ПахомоваСолэн кылъёсызъя, та дырлы 2 гинэ адями викторинае пыриськемын. Пусйыны кулэ, валэктонъёслэсь шонерлыксэс эскерем сяна, дунъясьёс шонер гожъяськыны быгатэмез но чаклалозы. Юанъёслы валэктонъёсты 15-тӥысен 30-тӥ южтолэзёзь эскерозы но йылпумъянъёс лэсьтозы. Вормисьёсты «Нылпиослы но егитъёслы книгалэн арняез» элькун праздникын пусъёзы. Ватсалом, удмурт литератураысь классикъёс Кузебай Герд но Ашальчи Оки вордскем дырысен туэ 120 ар тырме.  Тегъёс: Лулчеберет Дышетон Ижкар егитъёс Удмуртия пиналъёс КузебайГерд АшальчиОки лыдетъюрт  